19 vuurwapens van veiligheidsmaatskappy gesteelArgieffoto Die polisie in Thoyoyandou in Limpopo het ŉ soektog van stapel gestuur na verdagtes wat by die perseel van die Prelitshi Traders and Security Services ingebreek en 19 vuurwapens en ammunisie gesteel het. Brig. Motlafela Mojapelo, woordvoerder van die polisie, het gesê die inbraak by Tswinga, buite Thohoyandou, is Vrydagoggend ontdek. “ŉ Skoonmaker het ontdek dat daar by die perseel ingebreek is toe sy om 07:30 vir diens aangemeld het. Sy het die eienaar gekontak en die polisie is ontbied.” Volgens Mojapelo het die inbrekers die veiligheidshek en kluis oopgesaag. “Al 19 gesteelde vuurwapens was pistole. Die polisie is op die spoor van die verdagtes en ŉ inhegtenisneming sal vinnig volg,” het hy bygevoeg.